КАСТИНГ
Какво е толкова важно?
Не можа ли да ми го кажеш по телефона?
Исках да ти видя физиономията, като чуеш.
Нали се сещаш за плаката, който пуснахме вчера?
Да, за "Кулейд".
Има повече положителни отзиви онлайн
от всички плакати на всички студия за последните пет години.
Разбихме ги!
- Сериозно ли говориш? - Напълно.
- Няма майтап. - Божичко. Как е възможно?
Явно е идеалната комбинация от носталгия, кич, ирония и глупост.
- На хората адски им харесва "Кулейд". - Божичко.
Супер!
О, да!
- Ще спечелим един милиард долара! - И още как!
- Искаш ли да се чукаме? - Не бива.
- Сигурен ли си? - Разбрахме се.
- Ще бъдем богати! - Цял милиард!
- Ще бъдем адски богати! - Да, копеле!
Така.
След като избихме рибата с плаката си,
утре на "Комикон" в Анахайм ще обявим жестокия актьорски състав.
Накарах Ник Столър да напише нещичко за Айс Кюб.
Ще разбие стената като Кулейдко.
Нека напише и някоя шегичка за мен,
защото искам лично да представя Айс Кюб в ролята на Кулейдко.
Някой реши да се качи на влака, след като той набра скорост.
Моментът е подходящ да покажа увереност в проекта.
И да натрия носовете на всички, които се съмняваха.
Имаме Бийл, имаме Дюхамел, Сандра О, Айс Кюб.
И това ако не е вълнуващ екип!
Да, дума да няма.
Как само хванахме Айс Кюб! По-добър е от Кевин Харт.
Трейси Морган щеше да е адски смешен.
"Кой е жаден? Някой ще позабременее!" Голям майтап.
Сал, остани.
- И аз ли? - Не, ти излез.
Какво има?
Вижте сега, много ми допада ентусиазмът ви,
само че започва да ме гложди мисълта,
че много хубаво не е на хубаво.
- Сериозно? Супер е! Шегуваш ли се? - Нищо съмнително няма.
- Джош Дюхамел не е комик, но е красив. - И за комик става.
Дюхамел най-малко ме притеснява.
Какво тогава? Изплюй камъчето.
Започвам да си мисля,
че изборът на Айс Кюб за ролята на Кулейдко
може да се окаже проблем.
Защо? Ти самата предложи да го вземем.
Каза, че за музикант е удивително безпроблемен.
- Така е. - О, боже.
- Божичко. - Забеляза ли?
- Не, мамка му. - Какво има?
- Какво става, какво пропускам? - Успокой се.
Мая има предвид, че може би стъпваме на стереотипи.
- Понеже... - О, боже.
...някои хора принципно обичат "Кулейд" повече от други.
- Прав ли съм? - Да, благодаря.
Всеки обича "Кулейд". С него съм израснал. Кой не обича?
- Така е, няма проблем. - Щом не го забелязва, значи...
- Всичко е наред. - О, не.
- Той е черен. - Не го казвай де! Вижда се.
- Расистко ли е? Това ли ми казвате? - Да, нещо такова.
Може да стане огромен маркетингов проблем.
Социалните мрежи ще пламнат. Ще ни стъжнят живота!
Ще съсипят хубавата работа!
Знаех си, че ще стане така. Аз съм най-белият в тази стая.
- Ще го отнеса най-тежко. - Я стига!
Утре ще се изтъпаня пред хиляди хора и ще обявя престъплението!
- Господи. - А може би просто драматизираме.
От чувство за вина, че сме бели, не че е проблем.
- Да попитаме Куин. - Добра идея.
- Тя е млада, модерна. - Със сладка прическа.
- И не е бяла. - Ама не го казвай де!
- Различна е. - Не е различна, като нас е!
- Еднакви сме. - Браво.
- Да вървим. - Чудесна идея.
- Чук-чук! Здрасти. - Здравейте.
- Здравей! - Какво става, ще ме уволнявате ли?
Не, нищо подобно. Всъщност точно сега имаме голяма нужда от теб.
- Супер. - Искам да те питам нещо.
Струва ли ти се нередно по някакъв начин,
че Кулейдко ще бъде озвучен от човек, който е...
Айс Кюб?
Защо да е нередно?
- Може и да не е. Благодаря. Видяхте ли? - Олекна ми.
Понеже Айс Кюб е черен ли?
- Не сме го казали, нека се знае. - Думата "черен" за нас е табу.
Разбирам притесненията ви,
но "Кулейд" не е безалкохолно за чернокожи.
- Супер. - За бедняци е.
- Не искам да чувам! - Не.
- Замълчи! - Проблемът е друг.
- Хората харесват Айс Кюб, нека остане. - Добре.
- Обаче мнението на Куин не е меродавно. - Не съм го твърдяла.
- Секундичка. - Сал е прав.
Нужен ни е много по-специфичен поглед.
- Тайлър. - Кой?
- Моят сътрудник. - Вярно, Тайлър. Трудолюбив, отдаден.
- Много специфично. - Да.
Ръководи фотосесията на "Не е майка ти", зала 8, идвайте.
- Благодаря. - Моля.
- Няма проблем. - Радвам се да го чуя.
Всъщност ако не бяхте избрали чернокож за Кулейдко,
- щеше да е по-расистко. - Именно, да.
- Това е идеята. - Благодаря, Тайлър.
Безкрайно много те ценим.
- Благодаря. - Но имайте предвид,
че не говоря от името на всички чернокожи.
Стига де, не може ли все пак да минеш за техен говорител?
- Представянето в Анахайм е утре. - Не.
Да питаме Зиуе и Лил Рел.
Вярно, чудесна идея. Ще ги питаш ли вместо нас?
Не.
Харесва ми Айс Кюб да е Кулейдко.
- Супер, благодаря. - Жестоко.
А кого предвиждате за г-жа Кулейдка? Габи Юниън или...
Страхотна е, но не е тя.
- Да не е Кики Палмър? - Велика е, но не.
- Не е тя. - Но все пак Кулейдка е чернокожа, нали?
- Със сигурност е цветнокожа жена. - Цветнокожа, да.
- А цветът черен ли е? - Цветът й е корейски.
Това лошо ли е?
Лошо е, ако намеквате, че чернокожа жена не е достойна
да бъде до успелия Кулейдко.
Не, в никакъв случай не го намеквам!
Няма такова нещо. Вижте, нека се изясним.
По никакъв начин не казваме, че чернокожа жена
е недостойна да бъде с успешен чернокож като Кулейдко.
А и никога не съм възприемал Кулейдко
като успешен чернокож, нито дори като човек.
Той е анимирана стъклена каничка с червена течност.
- Не е истински. - Измислен е.
Така е, действително, но всъщност като се замислиш,
ако Кулейдко е озвучен от чернокож, знаете какво значи това.
Там е работата, че не знам.
Отвори си ушите и ме чуй.
Сега ще ти обясня.
Това означава, че Кулейдко носи душа на чернокож.
Има душа на чернокож, защото Айс Кюб го озвучава.
Следователно Кулейдко е черен. Кулейдко е чернокож.
Кулейдко е...
Черен.
- Да, така е. - Схванах логиката.
- Благодарим ви. - Сандра О отпада като Кулейдка.
- Край, уволнена е. - Гадост.
Сетих се кого да вземем. Да ви кажа ли?
- Реджина Кинг в ролята на Кулейдка. - Обожавам я.
Но трябва да сменим и дъщерята.
- Защо? - Полуазиатка е.
Ще ни питат кой е бащата. На кръст ще ни разпънат утре.
- Защо се навих да представя проекта? - Карай по-бавно, отвя ми косата.
И бум! Погледнете само.
Така вече е добре, имаме напредък, нали?
Какво?
Не е ли нередно, че всички актьори, които участват на живо, са бели,
а всички не-бели са компютърно анимирани?
Човешките лица, които виждаме на екран, са само бели.
Права си, определено е нередно.
Недопустима сегрегация. Защо се усетихме чак сега?
Може би заради Сандра О, от нея тръгна всичко.
Ето какво ще направим. Разкарваме Джош Дюхамел.
Ще го сменим с Дон Чийдъл.
Актьорският състав от тази сутрин беше идеален, само го разваляме.
Няма как Бийл да е с Чийдъл, тя е бяла.
- Права е. - Какво?
Ако Дон Чийдъл е женен за бяла жена,
може да обидим чернокожите жени.
- Това ли искаш? - Не.
Но какво лошо има в смесените бракове?
- Аз ходя с бели мъже, расистка ли съм? - Може да се каже.
Имам идея.
Лесбийки.
Две бели лесбийки с дете азиатче. Става ли така?
Това, че са гей, тушира ли белотата?
Извинявай, обичам лесбийки,
но белите жени са ужасна пасмина, токсични са.
- Ти самата си бяла. - Как смееш! Баща ми е от Кипър.
Сетих се! Ето ви решението.
Всичките ще са черни. Като в "Черната пантера".
С пръст не могат да ни бутнат!
Гледайте сега! Дон Чийдъл ще е бащата. Кики Палмър - майката.
А за него ще намерим някой млад чернокож актьор.
Става.
Някак му придава важност. Може да е нашият "Хамилтън".
Столър е със сценаристите в момента, правят корекции.
Лично ще им кажа.
- Добре. - Мая, ела с мен.
- Идвам. - Разкарай белчовците.
Чао, не ставате!
Новата версия на филма се посреща с огромен ентусиазъм.
- Смятаме, че е по-модерна, по-свежа. - Точно така.
Новият актьорски състав ще внесе много повече хумор.
Ще стане суперсвежарско.
Ник, кажи като режисьор, ще се справите ли?
Значи искате да смените почти изцяло актьорския състав?
Да.
Това би наложило значителни промени в сценария.
Определено.
А снимките са след пет седмици.
Ще се справим.
- Няма проблем. - Страхотно, браво на вас.
- Кажете и вие. - Новата версия определено е вълнуваща.
- Да, така е. - Обаче...
Дали е добре ние да сме сценаристите?
Защо не? Справяте се чудесно.
Много е далече от това, в което сме силни.
- Точно. - Комедия е.
Вие пишете комедийни сценарии, в това ви е силата.
Да, но семейството, което е от живи актьори...
Искате да са чернокожи. Няма да стане.
Ще излезе, че отнемаме работата на чернокожите сценаристи.
- В никакъв случай. - Абсурд.
Обяснете ми по-ясно.
- Можете да пишете за един чернокож... - Но сега всички са черни.
За да не излезете расисти, ограничавате броя на чернокожите, за които пишете?
Ако ще сменяте посоката, няма как да работим по този проект.
Определено това е новата посока.
- Допитахме се до Лил Рел. - Да, консултирано е.
- Много съжаляваме. - Извинявайте.
Благодаря ви, но край. Вярваме, че ще се справите.
- Благодаря. - Желаем ви успех.
- Да обядваме някой път. - Може.
Супер, благодаря.
- Аз ще пренапиша сценария. - Благодаря ти, Ник.
- Знаех си! Слава богу. - Заемам се.
Мат, само един организационен въпрос.
За да се вместим в срока и бюджета,
и предвид значителните промени, които много ми допадат,
трябва да включа изкуствено създадена анимация.
От изкуствен интелект ли? Защо не от хора?
- Струва два-три милиона. - Много е.
Говоря за разни дребни детайли, за очите, веждите...
- На кого му дреме за това? - Може и за фона.
Добре, прави каквото прецениш, но не го обявявай.
- И не прекалявай. - Добре.
- Важното е да не изглеждаме расисти. - Ясно, благодаря.
- О, да. - Много благодаря. О, да!
Дони Чийдъл влиза в екипа. Велик съм!
- И ние. Имам добро предчувствие. - Дон Чийдъл е идеален.
- Забавен е. - Носи обеци.
Това вече си е чист расизъм.
- Какво? Ама как така? - Не!
- Погледни ги! - Нередно е.
Преди имаше актьори от всякакви раси.
Чернокожият Кулейдко не биеше на очи, но когато всички са черни,
се натрапва идеята, че напитката "Кулейд" е само за чернокожи.
- Мамка му! - Да му се не види, права е.
Кулейдко трябва да е черен, защото носи душа на чернокож.
- Какво? - Така ни казаха.
- И жена му трябва да е черна. - Стига вече.
Съвсем се обърках.
Ето какво ще направим.
Ако не искаме да изглеждаме като расисти,
актьорският състав трябва да отразява демографската карта на САЩ.
По този начин никой не би могъл да ни обвини в расова дискриминация,
защото ще представяме математически точна расова картина.
Така ще подходим!
- Добре, ето какво пише тук. - Слушам.
75% от американците са бели.
60%, ако изключим латиносите.
Значи белите актьори във филма трябва да са 3,6.
За белите закръгляме надолу, значи трима.
Латиносите за бели ли ги броим?
Понякога. Иначе са 25% от населението.
Чернокожите са 13%, азиатците - 6%, другите нямат значение.
- Не че нямат значение, всички са важни. - Всички са важни?
По тази логика излиза, че ни трябват 0,36 азиатци.
- Какво изобщо значи това? - Закръгли го - половин азиатец, Куин.
По принцип Израел е част от Азия.
- Държа да го кажа. - Не си познал, Мат! В никакъв случай.
Евреите са отделна раса. Аз ли съм виновен за това?
- Пак се започна. - Какво? Имаме си своя раса и религия!
Трябва ли да включим и евреи?
- Джош Гад? - Съсредоточете се всички.
Трябва ни един полуазиатец. Никакви евреи.
А с латиноамериканеца какво ще правим?
- Аня Тейлър-Джой. - Тя е по-бяла от мен.
- Не, аржентинка е! - Бяла латиноамериканка.
- С един куршум - два заека. - Не, половинчато е, не върви.
- А защо да не вкараме две лесбийки? - Става твърде сложно.
- Да се придържаме към расата. - Благодаря ти.
- Може детето да е гей. - Не!
Спрете! Стига толкова.
Този разговор е безумен. Страшно задълбахме.
Започна се сутринта от притеснение, че е расизъм Айс Кюб да е Кулейдко.
Само един човек може да ни каже дали е така и ще говоря с него.
Извинявам се, търся г-н Айс Кюб. Г-н Айс или г-н Кюб?
- Просто Кюб, в студиото е. - Добре, благодаря.
Кюб.
- Здрасти, Мат. - Как си?
- Добре. Какво става? - Нищо особено. Да не те прекъсвам?
- Не, почиваме, гледаме мача. - Хубаво нещо е спортът.
Как върви с "Кулейд"?
Чудесно, между другото, супер.
Просто имаме едно притеснение.
Притеснение?
"Притеснение" дори не е точната дума. По-скоро е въпрос.
Въпрос, на който само ти можеш да отговориш.
Добре.
Хубаво, та значи...
- В офиса обсъждахме... - Защо шепнеш?
Без причина.
В офиса обсъждахме
дали това, че Кулейдко ще бъде озвучен
от конкретен човек,
който е член на конкретна афроамериканска общност...
- Кажи го просто - черен. - Добре.
Чернокож човек, част от черната общност...
Притеснението е, че ако ти си Кулейдко,
може да ни обвинят в расистко типизиране.
Ти сериозно ли?
Още като те чух, че шепнеш, ми замириса на пасивна агресия.
- Нищо подобно. - Гониш ли ме?
- Не! - Бял ли ще се справи по-добре от мен?
- Не, освен ако ти не смяташ така. - Защо си се спекъл тогава?
Заради процента от печалбата ли? Не бъди стиснат, Мат!
Няма нищо общо с парите. Въпросът е единствено и само расов.
Сериозно ли има притеснени, че чернокож ще е Кулейдко?
Възникна такава тревога, да.
Направо е обидно.
Ето, виждаш ли? Защо е обидно? Не искаме да обидим никого.
Обидно е някакви тъпи костюмари да мислят,
че нямам достатъчно ум в главата да разбера как ролята на Кулейдко
може да се възприеме като типизиране, като стереотип.
Аз не смятам така, но някои тъпи колеги действително повдигнаха темата.
Кажи им следното.
Кулейдко е черен.
Не е бял, не е и мексиканец.
Черен е. Аз съм шибаният Кулейдко, ясно ли е?
- Да. - И ако хванете друг за ролята,
ще обидите бая хора и лошо ви се пише.
Няма да се стигне дотам, защото ти ще си Кулейдко.
- Точно така. - Радвам се, че сме на едно мнение.
- Затова си мой човек. - Благодаря, и ти.
- И друг път не ме занимавай с глупости. - Никога вече.
Хубаво че се разбрахме. Ще се видим в Анахайм.
- Да. - Тръпка ще е.
Благодаря. Добре дошли на "Комикон" в Анахайм.
Благодаря за топлото посрещане.
Днес в Холивуд всички се питат
кой ще играе в "Кулейд: Филмът" и сега ще разберем
от шефа на "Континентъл Студиос" Мат Ремик.
Благодаря, Ник. Благодаря на всички.
За мен е удоволствие и чест да обявя, че Кулейдко ще бъде озвучен
от единствения и неповторим Айс Кюб!
О, да, бейби!
Благодаря.
Сега ще отговорим на въпроси от публиката, ако има такива.
- Аз искам да попитам нещо. - Да, Хоумландер.
В "Редит" пише, че заменяте аниматорите с изкуствен интелект. Вярно ли е?
Кажи де.
Мисля, че режисьорът ни може да отговори. Ник, върни се тук.
- Недей да бягаш. - Мамицата ти, Столър! Некадърник.
- Да минем на актьорския състав. - Аниматор съм и това е чисто зло.
Нямате ли въпроси към Айс Кюб?
Отнемате работата на творците!
Такива като вас погребват Холивуд.
Тя е права. ИИ е голяма тъпня.
Смърт на ИИ! Смърт на ИИ!
Смърт на ИИ!
Пълна тъпня! Защо ли изобщо се захванах?
- Браво. - Не ме докосвай, копеле!
- Добре че не повдигнаха темата за расите. - Размина ни се.
Превод на субтитрите Боряна Богданова